DMI melder, at dagens storm ikke bliver lige så slem som de tidligere storme.

Selvom det stormer kraftigt i Nordjylland, så bliver det ikke en lige så slem storm som de tidligere. DMI melder om storm med kuling frem til klokken to i eftermiddag fra Limfjorden og nordpå. Indtil videre har stormen heller ikke påvirket trafikken. - Vi tager tingene, som de kommer. Der kan dog være vejarbejdsmateriel, der kan vælte. Derfor råder vi folk til at passe på, hvis de kører forbi vejarbejde, siger Rune Johansen fra Vejdirektoratet til TV2/Nord.